als_Latn dik_Latn sag_Latn
Kakuro ose Kakkuro është lloj i enigmës logjike që shpesh referohet si transliteracion matematikor i fjalëkryqit.
Enigmat KAKURO, të cilat botohen në revista të ndryshme enigmatike, përveçsi enigmë, janë edhe matematikë dhe logjikë.Kakuro, në revistat amerikane u paraqit me emrin Cross Sums (Shumë Kryq) dhe me emra të tillë si Cross Addition (Mbledhje Kryq), por emri japonez KAKURO, rrjedh nga shkurtesa kasan kurosu, (Mbledhje Kryq), shihet ta ketë marrë pëlqimin e përgjithshëm dhe enigma flitet të jetë titulluar në këtë mënyrë në shumicën e publikimeve. Popullariteti i Kakuros, në Japoni është shumë i madh, i dyti pas Sudokut.
Terminologjia dhe standardi i lojës
Enigma KAKURO, luhet në rrjetë të zbrazët dhe të mbushur, respektivisht të bardha dhe të zeza. Enigmat e tilla, zakonisht janë të përmasave 16x16, megjithëse këto dimensione mund të ndryshojnë. Përveç rreshtit të epërm dhe kolonës së majtë e cilat janë tërësisht të zeza, rrjeta është e ndarë në të dhëna dhe në katrorë të bardhë nga katrorët e zinjë.
Katrorët e zinj përmbajnë prerje nga pjesa e epërme e së majtës në drejtim të pjesës së djathtë të së poshtmes dhe një numër në një apo në të dy gjysmat. Kështu që secila e dhënë horizontale e ka një numër në gjysmën e zezë të katrorit në anën e menjëhershme të së majtës dhe secila e dhënë vertikale ka një numër në gjysmëkatrorin e zi, menjëherë mbi të. Këta numra, sipas terminologjisë së huazuar nga fjalëkryqi, quhen definicione.
Qëllimi i enigmës është të sjellë një numër inkluziv, nga 1-9 në secilin katror të bardhë, kështu që shuma e numrave në secilin rresht a kolonë të përshtatet me të dhënën e definicionit, ku edhe nuk lejohet përsëritja e numrit të njëjtë për kolonë apo rresht.
Rregulli i mospërsëritjes së numrit të njëjtë, e bën kakuron që të ketë zgjidhje të mundshme të veçantë, që do të thotë se zgjidhja e një enigmeje kakuro, përfshinë më shumë hetime të kombinuara, në krahasim me sudokun në të cilin fokusi është tek permutacioni.
Është një rregull i pashkruar për përpilimin e Kakuros, që secila e dhënë duhet të ketë së paku dy numra. Kjo është kështu për shkak që përfshirja e vetëm një numri, është e parëndësishme për enigmën kakuro.
Disa botues, preferojnë të botojnë kakurot me pamje si të fjalëkryqeve, pa definicione në katrorët e zinj dhe në vend të të dhënave me numra japin listën e ndarë të definicioneve të ngjashme me listën e të dhënave të fjalëkryqit.
Teknikat e zgjidhjes
Megjithëse forca e para-shikimit është e mundshme, një armë e mirë është që të kuptohen format e ndryshme të kombinacioneve.Asnjëherë zgjithja për 4 nuk mund të jetë 2, 2 por 1, 3 ose 3, 1.
Disa zgjidhës përdorin letër të thjeshtë, për të provuar kombinime të ndryshme të numrave para se t'i shkruajnë në rrjetën e kakuros.
Të dhënat mund të marrin palë të ndryshme të definicioneve. Këto të dhëna, në mënyrë të mjaftueshme, janë të mëdha ose të vogla për gjatësinë e tyre, por do të ketë më pakë kombinime të mundshme për t'u marrë në konsideratë.
Duke i kombinuar të dhënat me ato që kryqëzohen me to nga drejtimi tjetër, permutacioni i duhur, apo një pjesë e tij, mund të rrjedhë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn